Park Storiku ta' Ayutthaya

Il-**Park Storiku ta' Ayutthaya** (bit-Tajlandiż: อุทยานประวัติศาสตร์พระนครศรีอยุธยา) ikopri l-fdalijiet tal-belt antika ta' **Ayutthaya**, fil-Provinċja ta' Phra Nakhon Si Ayutthaya, it-Tajlandja. Fl-1969, id-Dipartiment tal-Belle Arti tat-Tajlandja beda r-rinnovazzjonijiet tal-fdalijiet, u saħħaħ il-proġett wara li s-sit ġie ddikjarat bħala park storiku fl-1976. Parti mill-park tniżżel bħala Sit ta' Wirt Dinji tal-UNESCO fl-1991.

## Storja

Il-belt ta' Ayutthaya ġiet stabbilita mir-Re Ramathibodi I fl-1351, għalkemm x'aktarx li hija ferm iktar antika, abbażi ta' evidenza li turi li ż-żona diġà kienet abitata matul il-perjodu ta' Mon Dvaravati. Barra minn hekk, xi sorsi jsemmu li għall-ħabta tat-850 W.K., il-Khmer okkupaw iż-żona u stabbilew fortizza tagħhom hemmhekk, u semmewha ***Ayodhya***, f'ġieħ waħda mill-iżjed bliet sagri tal-Induiżmu bl-istess isem. L-istorja bikrija ta' Ayutthaya hija marbuta ma' dan l-insedjament tal-Khmer. Barra minn hekk, il-Prinċep Damrong saħaq ukoll li kienet teżisti belt li kien jisimha Ayodhya, li ġiet stabbilita mill-Khmer li kienu jirrenjaw minn Lopburi sal-punt fejn it-tliet xmajjar jiltaqgħu. Mappa tal-iskavi turi traċċi ta' *baray* antik (ġibjun tal-ilma) qrib it-tarf tal-Majjistral ta' Wat Yai Chai Mongkhon, li seta' kien inbena fuq kumpless importanti preċedenti ta' tempji tal-Khmer.

Il-belt inħakmet mill-Burmiżi fl-1569. Għalkemm ma nqerditx għalkollox, il-belt tilfet "bosta oġġetti ta' valur u artistiċi". Kienet il-belt kapitali tal-pajjiż sa ma nqerdet mill-armata Burmiża fl-1767.

## Attrazzjonijiet

* Wat Chaiwatthanaram
* Wat Kasatrathiraj
* Wat Kudi Dao
* Wat Lokayasutharam
* Wat Mahathat
* Wat Phanan Choeng
* Wiharn Phra Mongkhon Bopit
* Wat Phra Ram
* Wat Phra Sri Sanphet
* Wat Ratchaburana, Ayutthaya
* Wat Yai Chai Mongkhon
* Phra Chedi Suriyothai
* Ċentru ta' Studji Storiċi ta' Ayutthaya
* Villaġġ Ġappuniż
* Baan Hollanda (Villaġġ Olandiż)
* Wat Phu Khao Thong
* Kamp tal-Iljunfanti

## Sit ta' Wirt Dinji
Il-parti ewlenija tal-Park Storiku ta' Ayutthaya ġiet iddeżinjata bħala Sit ta' Wirt Dinji tal-UNESCO fl-1991 bit-titlu ta' "Belt Storika Ayutthaya".

Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-**kriterju (iii)** "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet". 

## Stampi

File:Templo Phra Si Sanphet, Ayutthaya, Tailandia, 2013-08-23, DD 02.jpg|Chedi of Wat Phra Sri Sanphet
File:Templo Mahathat, Ayutthaya, Tailandia, 2013-08-23, DD 08.jpg|Wat Mahathat
File:ワット・ラーチャブーラナ.JPG|Wat Ratchaburana
File:Templo Yanasen, Ayutthaya, Tailandia, 2013-08-23, DD 02.jpg|Wat Yanasen
File:Templo Phra Ram, Ayutthaya, Tailandia, 2013-08-23, DD 04.jpg|Wat Phra Ram
File:Templo Thammikarat, Ayutthaya, Tailandia, 2013-08-23, DD 08.jpg|Wat Thammikarat
File:Wat_Phra_Sri_Sanphet,_Ayutthaya_Historical_Park,_Thailand.jpg|Wat Phra Sri Sanphet
File:Historic City of Ayutthaya-111233.jpg|The head of Buddha, Wat Mahathat
File:Historic City of Ayutthaya-111235.jpg|Altar in Wat Chaiwatthanaram
File:Historic City of Ayutthaya-111237.jpg|Headless statues
File:Sunset at Wat Chaiwatthanaram, Ayutthaya, Thailand.jpg|Wat Chaiwatthanaram
File:Templo Mahathat, Ayutthaya, Tailandia, 2013-08-23, DD 21.jpg|The head of Buddha, Wat Mahathat


## Referenzi